open-index/open-wikipedia-markdown huggingface dataset:
Adam Lipski

**Adam Iosifovitš Lipski** (; 1863–1921) oli venäläinen senaattori ja salaneuvos. Hän toimi Suomen virkaatekevänä kenraalikuvernöörinä 16. maaliskuuta 1917 – 31. maaliskuuta 1917. Lipski nimitettiin virkaatekeväksi kenraalikuvernööriksi, kun hänen edeltäjänsä Franz Albert Seyn pidätettiin ja vangittiin Petrogradissa.

Lipski sai lainopillisen koulutuksen, nimitettiin 1908 Venäjän oikeusministeriön lakineuvoston jäseneksi, Suomen kenraalikuvernöörin apulaiseksi 18. lokakuuta 1910 alkaen ja oli sen ohessa Venäjän hallitsevan senaatin jäsen ja senaattori 1. tammikuuta 1916 alkaen. 

Lipski sai salaneuvoksen arvon siirryttyään Suomen kenraalikuvernöörin apulaiseksi.

Vaiheet vallankumouksen jälkeen ovat tuntemattomat.

## Kirjallisuutta
*Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964.
Belal Mansoor Ali

**Belal Mansoor Ali**, ( , alkuperäiseltä nimeltään **John Kipkorir Yego**, s. 17. lokakuuta 1988) on Keniasta lähtöisin oleva keskimatkojen juoksija, joka tätä nykyä edustaa Bahrainia.

Ali sijoittui St. Etiennen maastojuoksun MM-kisoissa 2005 kymmenenneksi nuorten sarjassa. 17. heinäkuuta 2005 hän voitti alle 18-vuotiaiden MM-kisoissa Marrakechissa 1&nbsp;500 metrillä kultaa ajalla 3.36,98. Kolme viikkoa myöhemmin aikuisten arvokisoissa Helsingin MM-kisoissa hän karsiutui 1&nbsp;500 metrillä, mutta sijoittui 800 metrillä seitsemänneksi ajalla 1.45,55. Seuraavana vuonna Ali karsiutui Moskovan sisäratojen MM-kisoissa 800 metrin alkuerissä ja juoksi Fukuokan maastojuoksun MM-kisoissa nuorten sarjassa kahdenneksikymmenenneksiensimmäiseksi. Pekingin nuorten MM-kisoissa hän voitti pronssia 1&nbsp;500 metrillä ja sijoittui 800 metrillä seitsemänneksi.

Ali karsiutui Osakan MM-kisoissa 2007 800 metrin alkuerissä, mutta juoksi 1&nbsp;500 metrillä yhdenneksitoista ajalla 3.36,44. Kauden lopussa  hän oli 800 metrillä kolmas ja 1&nbsp;500 metrillä kuudes. Valencian sisäratojen MM-kilpailuissa 2008 hän karsiutui alkuerissä 1&nbsp;500 metrin juoksussa. Pekingin olympialaisissa hän sijoittui 1&nbsp;500 metrillä seitsemänneksi ja karsiutui 800 metrillä välierissä.  hän oli 1&nbsp;500 metrillä seitsemäs. Berliinin MM-kilpailuissa 2009 hän sijoittui 1&nbsp;500 metrillä yhdeksänneksi ja karsiutui 800 metrillä välierissä.  hän oli 1&nbsp;500 metrillä kuudes. Dohan sisäratojen MM-kilpailuissa 2010 hän karsiutui 800 metrillä alkuerissä. Maanosien cupissa Splitissä 2010 hän sijoittui 800 metrillä kolmanneksi. Lontoon olympialaisissa 2012 hän oli 1&nbsp;500 metrillä kymmenes.

Alia epäiltiin syntymäaikansa väärentämisestä vuoden 2005 alle 18-vuotiaiden MM-kisojen jälkeen, mutta IAAF vapautti hänet syytteistä seuraavana vuonna.

## Henkilökohtaiset ennätykset
:Lähde: IAAF
* 800 metrin juoksu: 1.44,02, Rieti, 9. syyskuuta 2007
* 1 000 metrin juoksu: 2.15,23, Tukholma, 7. elokuuta 2007
* 1 500 metrin juoksu: 3.31,49, Ateena, 2. heinäkuuta 2007
* Mailin juoksu: 3.52,35, Oslo, 15. kesäkuuta 2007

## Katso myös
* Luettelo kansalaisuuttaan vaihtaneista yleisurheilijoista

## Lähteet
Woldemar von Boeckmann

**Woldemar Alexander Valerian von Boeckmann** tai Böckmann (; 1848 Pietari – 1923) oli venäläinen ratsuväenkenraali (1907). 

Hän toimi vt. Suomen kenraalikuvernöörinä kesällä 1907 ja vakinaisena 2. helmikuuta 1908 – 24. marraskuuta 1909. Boeckmann ei hyväksynyt toisen sortokauden toimia ja joutui eroamaan. Venäjän vallankumouksen jälkeen 1922 hän muutti Suomeen ja sai turvapaikkaoikeuden ja eläkkeen. Suomessa hän asui valtion vieraana Halilan parantolassa.

Hän oli viidennessä polvessa matemaatikko Leonhard Eulerin jälkeläinen.

## Lähteet

## Aiheesta muualla
* Institut für Ost- und Südosteuropaforschung
Niklas Varisto

**Ralf Niklas Varisto** (s. 17. huhtikuuta 1972, Helsinki) on suomalainen pop-muusikko ja Egotrippi-yhtyeen alkuperäisjäsen ja kitaristi. Kitaristina nimellä Skele tunnettu Varisto on toiminut muusikon työn ohessa muun muassa toimittajana, sekä pikakirjoittajana. Hän on voittanut vuosina 1998 ja  2003 pikakirjoituksen monikielikilpailun maailmanmestaruuden, jälkimmäisen kirjoittamalla 11 eri kieltä. Vuonna 2009 hän tuli nousevan nopeuden kilpailussa kahdeksanneksi kirjoittamalla 343 tavua minuutissa suomen kielellä.

Niklas Varisto työskentelee musiikkiuran ohella nykyään Pikakirjoituslehden vastaavana toimittajana ja osa-aikaisesti eduskunnan pöytäkirjatoimistossa. 

## Skele-nimen alkuperä

Skele-nimitys syntyi Niklaksen oltua eräissä juhlissa, joissa hän ei tuntenut ketään, eikä kukaan tiennyt myöskään hänen nimeään. Jossain vaiheessa Niklasta alettiin puhutella Skeletoriksi 1980-luvun sarjakuvasankari He-Manin vastustajan mukaan. Myöhemmin nimi jäi Niklakselle ja vielä lyheni nimeksi Skele.

## Lähteet
Malenga

**Malenga** () on pieni maaseututaajama ja entinen asutushallintoalue Karjalan tasavallan Belomorskin piirin itäisimmässä osassa Venäjällä. Taajama sijaitsee Arkangelin alueen tuntumassa Malenga-joen rannalla 131 kilometriä Belomorskista kaakkoon. Vuonna 1996 siellä oli noin 400 asukasta. Nykyään Malenga kuuluu Suman kuntaan.

Malengan pohjoispuolelta kulkee rautatie Belomorskista Vologdan–Arkangelin radalla olevalle Obozerskajan asemalle. Radalla on taajaman kohdalla Malengan rautatieasema. 

## Historia
Malengan kylä kuului Njuhtšan kuntaan, joka lakkautettiin 1920-luvulla ja liitettiin Sorokan piiriin. Malengan asema perustettiin vuonna 1942.

Malengasta rakennettiin 1950-luvulla laaja kapearaiteinen kolmihaarainen metsärataverkko kohti lounasta. Pisimmillään rata ulottui lähelle Hiisjärveä. Metsärata kuului Karelles-yhtymälle. Se purettiin 1970–1980-luvulla. Radalla käytettiin muun muassa Suomessa Neuvostoliittoon sotakorvauksena 750&nbsp;mm raideleveydelle valmistettuja kapearaidevetureita..

## Lähteet
Saksan demokraattisen tasavallan lippu

**Saksan demokraattisen tasavallan lippu** otettiin virallisesti käyttöön 7. lokakuuta 1949 Saksan demokraattisen tasavallan (DDR) perustamisen yhteydessä, vaikkakin Neuvostoliiton miehitysvyöhykkeellä lippua oli käytetty epävirallisesti jo aiemmin neuvostoliittolaisten kuitenkin aluksi vastustettua heikoksi mieltämänsä Weimarin tasavallan lipun palauttamista ja asetuttuaan tukemaan keisarillisen Saksan lipun palauttamista jo sota-aikana.

Saksalaiset kommunistit saivat asiassa kuitenkin tahtonsa läpi valitsemalla Weimarin tasavallan värit vuoden 1949 kansankongressissa. Niinpä vuosina 1949–1959 lippu oli samanlainen kuin Saksan liittotasavallan lippu, mutta vuonna 1959 siihen lisättiin DDR:n vaakuna. Viimeisin versio perustui Heinz Behlingin tekemään luonnokseen.

Vuonna 1989 saksalaiset osoittivat mieltään kommunistihallintoa vastaan leikkaamalla vaakunan keskeltä pois, jolloin lippuun jäi reikä. Lippu poistui virallisesta käytöstä vuonna 1990, kun Saksat yhdistyivät jälleen.

Virallisissa yhteyksissä valtiolipun rinnalla liehui tavanomaisesti työväestöä symboloiva punainen lippu. Merellä käytettävä kauppalippu poikkesi vuosina 1959–1973 sijoittelultaan hieman valtiolipusta.

## Lähteet
Metallioppi

**Metallioppi** on materiaalitieteiden osa-alue, jonka kohteina ovat metallien rakenne ja ominaisuudet. Tutkimusmenetelminä käytetään metallografiaa, ainettarikkomatonta ja ainettarikkovaa koestusta ja teoriaan sovelletaan kiinteän olomuodon fysiikkaa. 

Mikrorakennetutkimus ja erityisesti metallien plastista käyttäytymistä ja lujuutta selittävä dislokaatioteoria kehittyi voimakkaasti 1970-luvulla, kun alettiin käyttää elektronimikroskooppia tutkimusvälineenä.
  
Tietotekniikan kehittymisen myötä on alettu soveltaa myös simulointitekniikoita, esimerkiksi muovaus- ja muokkaus tekniikoiden malleihin alkiomenetelmiä (FEM) ja metalliseosten faasitasapainopiirrosten laskentaan tunnettuja termodynaamisia ominaisuuksia hyödyntäviä malleja.

Metallioppi luo teoreettisen pohjan käytännön sovellusalueille kuten metallurgialle.

Metallioppi liittyy läheisesti moneen muuhun tekniikan alaan. Esimerkiksi murtumismekaniikkaa voidaan soveltaa sekä rakenteiden ja kone-elinten suunnittelussa että näiden vauriotapausten selvittämisessä. Haurasmurtuma on erittäin tärkeä ydinvoimalassa käytettävien hitsattujen teräsrakenteiden turvallisuuden varmistuksessa ja ilmiönä se tunnetaan hyvin metalliopin perusteella. 

## Oppikirjoja
*
Links

**Links** on tekstipohjainen, avoimen lähdekoodin verkkoselain. Mikuláš Patočka julkaisi ensimmäisen version nimeltään Links 0.80 24. marraskuuta 1999.

Toisin kuin erikoistarkoituksiin soveltuva Lynx, Links on tarkoitettu yleiseen Internetin selailuun. Links tukee HTML-taulukoita ja -kehyksiä, tekstin vierittämistä vaaka- ja pystysuunnassa ja piirtää sivut näytölle  graafisiin selaimiin verrattuna erittäin nopeasti. Links tulee mukana joissakin Linux-jakeluissa.

## Käyttöliittymä
Links on nopea käyttää. Sivujen selailu tapahtuu nuolinäppäimillä, jossa nuoli oikealle seuraa aktiivisena olevaa linkkiä ja nuoli vasemmalle palaa sivuhistoriassa taaksepäin. Links tukee myös värejä. Sivut näytetään yksi näyttö kerrallaan ja selailu onnistuu myös pieninäyttöisissä laitteissa.

## Ominaisuuksia
* kevyt ja vakaa
* tukee värejä, voidaan käyttää sekä graafisessa että tekstipohjaisessa ympäristössä
* nopea sivujenmuodostus
* kirjanmerkit, pikanäppäimet, monen kielen ja -merkistön tuki
* tiedostojen lataaminen tausta-ajona
* HTML, SSL ja FTP -tuki

## Jatkokehitelmiä
Linksin kehittäjä Patočka on sittemmin jatkanut tekstipohjaisen selaimen kehittämistä nimellä Links2. Links2 sisältää Linksin ominaisuudet ja lisää graafisen selailun mahdollisuudet. Graafinen selaaminen on mahdollista myös ilman X:ää tai muuta ikkunointisysteemiä. Graafiseen selailuun sisältyy anti-alias- ja JavaScript-tuki.

Petr Baudis puolestaan alkoi kehittää 2001 Linksin pohjalta eLinks-selainta (Experimental/Enhanced Links). Sen kehitystä jatkoi Jonas Fonseca vuodesta 2004. eLinksin ominaisuuksia siirrettiin Links2:een Links Hacked -projektissa.

## Aiheesta muualla
* Linksin kotisivu 
* http://links.sourceforge.net
* Links2 kotisivu
* Elinks
Fysiologia

**Fysiologia** on biotieteiden ja lääketieteen osa-alue, joka tutkii eliöiden toimintaa ja toimintamekanismeja. 

Fysiologia voidaan tutkittavien eliöiden perusteella jakaa kahteen pääsuuntaukseen: eläinfysiologiaan ja kasvifysiologiaan. Tämä perinteinen jaottelu ei huomioi muita eliölajeja, erityisesti muita aitotumaisia eliöitä kuten sieniä tai muita esitumaisia eliöitä kuten bakteereita. Myös näiden muiden aitotumaisten ja esitumaisten eliöiden toimintamekanismien tarkastelu kuuluu fysiologian piiriin.

Solufysiologia tarkastelee solujen sisäisiä ja solujen välisen vuorovaikutuksen toimintamekanismeja. Hermofysiologia tarkastelee hermosolujen ja hermoston toimintamekanismeja. 

Valituille fysiologian tai lääketieteen tutkijoille myönnetään vuosittain Nobelin fysiologian tai lääketieteen palkinto tunnustuksena ansioituneesta tutkimustyöstä.

Nimityksen *fysiologia* keksi ranskalainen Jean Fernel (1497-1558) vuonna 1552.

## Lähteet

## Aiheesta muualla
Kesäjoki

**Kesäjoki** (; ) on maalaiskunta ja sen keskustaajama Karjalan tasavallan Belomorskin piirissä Venäjällä. Se sijaitsee Ala-Uikujokeen laskevan Kesäjoen suussa 72 kilometriä Belomorskista maanteitse etelään. Taajamassa on 1&nbsp;900 ja kunnassa 2&nbsp;000 asukasta.

## Maantiede ja asutus
Kesäjoen kunnan pinta-ala on 889,5 neliökilometriä. Se rajoittuu lännessä ja pohjoisessa Belomorskin piirin Sosnavitsan ja idässä Suman kuntiin sekä etelässä Segežan piirin Idelin ja lounaassa Mustakosken kuntiin. Pinta-alasta valtaosa on metsää.

Seutu kuuluu Vienanmeren alankoon. Sen maisemaa leimaavat laajat suot ja yksittäiset kukkulat. Kunnan alueella virtaavat Tunkuanjoki eli Tungutjoki (ven. *Tunguda*), Ala-Uikujoki, Kamennaja, Kesäjoki (*Letnjaja*) ja Ieljoki (*Idel*). Järvet ovat pieniä. Hyötykaivannaisiin kuuluvat graniitti, hiekka, sora, savi ja turve.

Kesäjoen taajamaan luetaan Palokorgan voimalaitoksen (ven. *Palokorgskaja GES*) ja Vienanmeren–Itämeren kanavan 12. ja 13. sulun taajamat sekä Olympian (*Olimpi*) kylä. Kunnan muita asutuskeskuksia ovat Letni-2:n taajama, Tunkuan (*Tunguda*) asema sekä Niikkananvaaran ja Krasnaja Gorkan kylät. Jälkimmäisissä kahdessa kylässä ei ole lainkaan vakituista asutusta.

## Historia
Kesäjoen taajama on perustettu vuonna 1933. Vuoteen 1991 saakka sillä oli kaupunkimaisen taajaman status.

## Liikenne, talous ja palvelut
Kunnan läpi kulkee Muurmannin rata sekä Pietarin ja Murmanskin välinen M18-valtatie, josta haarautuu osittain päällystetty tie Kesäjoelle. Taajamasta on linja-autoyhteydet Vienan Kemiin ja Petroskoihin. Rautatiellä on Kesäjoen (ven. *Letni*) ja Tunkuan (*Tunguda*) asemat sekä 730. kilometrin eli Krasnaja Gorkan pysäkki. Kunnan keskiosan halki kulkee Vienanmeren–Itämeren kanava, jolla on rahti- ja matkailijaliikennettä. Kevätjoella on huoltoasema.

Taajamassa toimii vuonna 1938 perustettu Kesäjoen saha, tiilitehdas ja leipomo. Kunnan alueella on kaksi kalanviljelylaitosta. Uikujoella sijaitseva Palokorgan vesivoimalaitos kuuluu TGK-1 -energiantuotantoyhtiölle.

Keskustaajaman palveluihin kuuluu lastentarha, koulu, kulttuuritalo, kirjasto, poliklinikka, posti, yleisönpalvelukeskus ja joukko kauppoja. Kesäjoella on kaksi ortodoksista sekä evankelinen kirkko.

## Nähtävyydet
Kesä- ja Tunkuanjokien varrella sijaitsee kivikautisia asuinpaikkoja. Historialliset kohteet liittyvät Venäjän kansalaissotaan ja toiseen maailmansotaan sekä Vienanmeren kanavan rakentamiseen.

## Lähteet
* 

### Viitteet

## Aiheesta muualla
* Kesäjoen kunnan sivusto
Sosnavitsa

**Sosnavitsa** (, karjalaksi *Sosnoučča* tai *Sosnovičča*) on maalaiskunta ja sen keskustaajama Karjalan tasavallan Belomorskin piirissä Venäjällä. Se sijaitsee Vienanmeren–Itämeren kanavan ja Muurmannin radan varrella 20 kilometriä Belomorskista lounaaseen. Vuonna 2013 taajamassa oli 1&nbsp;500 ja kunnassa 2&nbsp;600 asukasta.

## Maantiede ja asutus
Sosnavitsan kunnan pinta-ala on 7&nbsp;330,65 neliökilometriä. Se rajoittuu pohjoisessa Kemin piirin Papinsaaren, Kemin ja Vääräkosken, lännessä Kalevalan piirin Jyskyjärven ja Borovoin sekä Mujejärven piirin Lietmajärven, lounaassa Rukajärven, etelässä Segežan piirin Mustakosken ja Belomorskin piirin Kesäjoen sekä kaakossa Belomorskin ja Suman kuntiin. Pinta-alasta valtaosa on metsää ja vesialueita.

Kunnan alueella virtaavat muun muassa Ala-Uikujoki, Ieljoki (ven. *Idel*), Kesäjoki (*Letnjaja*), Suikujoki ja Tungutjoki (*Tunguda*). Suurimpia järviä ovat Muujärvi (*Mujezero*), Suikujärvi, Tungutjärvi ja Voinkijärvi (*Voingozero*). Hyötykaivannaisiin kuuluvat molybdeeni, kulta, eri kivilajit, hiekka, sora ja turve. Kunnassa sijaitsee Sorokan rauhoitusalue.

Keskustaajaman lisäksi kuntaan kuuluvat Pušnoin, Uuden Maasjärven ja Vienanmeren–Itämeren kanavan 14. ja 15. sulkujen asutukset, Kesäjärven, Kevättämäjärven, Lehdon, Maasjärven, Nuottavaaran, Suijun, Suikujärven, Tunkuan ja Uskelan kylät, Suuren-Susmoin saari (ven. *Bolšoi Žužmui*) sekä Bolšaja Udan asema. Sosnavitsan jälkeen suurimmat asutuskeskukset ovat noin 400 asukkaan Pušnoi ja Uusi Maasjärvi sekä vajaan 200 asukkaan Suiku. Monilla paikkakunnilla ei ole lainkaan vakituista asutusta.

## Historia
Sosnavitsa on perustettu vuonna 1885. Se kuului Suikujärven kuntaan 1920-luvulle asti, jolloin se liitettiin Sorokan piiriin osana Uiunsaaren kyläneuvostoa. Vuonna 1926 Sosnavitsan kylässä oli 12 asukasta, jotka kaikki olivat karjalaisia.

## Talous ja palvelut
Paikkakunnan merkittävin työnantaja on Vienanmeren–Itämeren kanava. Sosnavitsan kohdalla kanavassa on kaksi sulkua. Taajamassa on satama, rautatieasema, kauppoja ja pieni hotelli. Sosnovitsan kirkko toimii postina.

## Lähteet

## Aiheesta muualla
* Sosnavitsan kunta Belomorskin piirin sivustolla
Majed Saeed Sultan

**Majed Saeed Sultan**, alkuperäiseltä nimeltään **Elijah Kosgei** (s. 3. marraskuuta 1986 Keniassa) on kalenjin-heimosta lähtöisin oleva 800 metrin juoksija. 

Majed Saees Sultan on alkujaan Kenian kansalainen, mutta loikkasi sittemmin monien muiden kenialaisjuoksijoiden tavoin Qatariin. Kesäkuussa 2004 hän sijoittui Aasian nuorten mestaruuskilpailuissa 800 metrillä toiseksi ajalla 1.51,34, ja kuukautta myöhemmin voitti Grossetossa nuorten maailmanmestaruuden ajalla 1.47,33.

Toisin kuin Saif Saaeed Shaheenin ja Ahmad Hassan Abdullahin tapauksissa, ei Kenian liitto estänyt Majed Saeed Sultanin osallistumista 2004 Ateenan olympialaisiin, koska hän oli vaihtanut kansalaisuutta ennen nousuaan miesten maajoukkuetasolle. Ateenassa Sultan sijoittui omassa 800 metrin alkuerässään neljänneksi ajalla 1.47,92, mutta ei päässyt jatkoon.

Syyskuussa 2005 Majed Saeed Sultan voitti Aasian mestaruuden omalla ennätysajallaan 1.44,27. 

Majed Saeed Sultan on 190 senttimetriä pitkä ja painaa 68 kilogrammaa.

## Aiheesta muualla
*
Musa Amer Obaid

**Musa Amer Obaid**, alkuperäiseltä nimeltään **Moses Kipkirui**, (s. 18. huhtikuuta 1985 Kenia) on alkujaan kalenjin-heimosta lähtöisin oleva estejuoksija, joka tätä nykyä edustaa  Qataria.

Vuonna 2004 Musa Amer Obaid saavutti Ipohissa Aasian nuorten mestaruuden 3&nbsp;00 metrin estejuoksussa. Kuukautta myöhemmin hän juoksi Grossetossa nuorten MM-hopealle. Ateenan olympialaisissa 19-vuotias Musa Amer Obaid raivasi tiensä finaaliin, jossa sijoittui lopulta neljänneksi varmistaen kalenjin-heimon miesten neloisvoiton.

2005 Helsingin MM-kisoissa hän sijoittui estejuoksussa 9. sijalle ja Monacossa käydyssä ssa seitsemänneksi. 

Vuonna 2006 Musa Amer jäi kiinni testosteroni-dopingista. Hän oli kilpailukiellossa syyskuusta 2006 - syyskuuhun 2008.

Musa Amer Obaid on 180 senttimetriä pitkä ja painaa 64 kilogrammaa. Hänen ennätyksensä 3&nbsp;000 metrin esteissä on 8.07,18, minkä hän juoksi Ateenan olympiafinaalissa 24. elokuuta 2004.

## Katso myös
*Luettelo kansalaisuuttaan vaihtaneista yleisurheilijoista

## Lähteet

## Aiheesta muualla
*
Bijou Phillips

**Bijou Lily Phillips** (s. 1. huhtikuuta 1980) on yhdysvaltalainen näyttelijä, malli ja poplaulaja. 

Phillips aloitti mallin uransa nuorella iällä ja esiintyi jo 13-vuotiaana *[[Interview]]*-lehden kannessa. Hän lopetti mallin uransa tilapäisesti 17-vuotiaana ja teki levytyssopimuksen Almos Recordsin kanssa. Vuonna 1999 Phillips julkaisi popalbumin *I'd Rather Eat Glass*. Hän on tällä hetkellä kokoamassa materiaalia tulevalle albumilleen. 

Phillips on esiintynyt vuodesta 1999 lähtien useissa elokuvissa, muun muassa elokuvissa ''Melkein julkkis'', ''Oven takana'' ja .
__NOTOC__
## Yksityiselämä
Phillipsin isä oli hippiajan kuuluisimpien yhtyeiden joukkoon kuuluvassa The Mamas & the Papas -yhtyeessä aikoinaan toiminut muusikko John Phillips. Hänen äitinsä oli eteläafrikkalainen malli Genevieve Waite.

Phillips on naimisissa pokeri-turnauksessa tapaamansa näyttelijä Danny Mastersonin kanssa. He molemmat ovat skientologeja. Parilla on yksi lapsi. Syksyllä 2023 Phillips kertoi hakevansa eroa Mastersonin saatua tuomion raiskauksista. 

## Näyttelijänä
* Melkein julkkis (Almost Famous), (2000)
* Bully, (2001)
* Oven takana (2004)
* Venom, (2005)
* Havoc, (2005)
* Hostel II, (2007)

## Lähteet
* Zimbio
* IB Times
* Zimbio

### Viitteet

## Aiheesta muualla
*
Lidice

**Lidice** () on kylä Keski-Böömin läänissä Tšekissä, 22 kilometriä Prahasta luoteeseen, lähellä Kladnon kaupunkia. Kylä tuli kuuluisaksi, kun natsit valitsivat sen sattumanvaraisesti kohteeksi kostoiskulle natsijohtaja Reinhard Heydrichin murhan takia. Käskyn kostoiskusta antoivat Adolf Hitler ja SS-johtaja Heinrich Himmler ja sen toteuttivat Böömin ja Määrin SS-joukot.

Isku tapahtui 10. kesäkuuta 1942. Kylän yli 16-vuotiaat miespuoliset asukkaat (172) ammuttiin, kun taas useita satoja naisia ja lapsia lähetettiin Puolaan Chełmnon tuhoamisleiriin. Ainoastaan 153 naista ja 17 lasta selvisi leiriltä takaisin. Kylän jokainen rakennus räjäytettiin ja poltettiin. Sen jälkeen rauniot raivattiin ja niiden päälle ajettiin maata ja sementtiä. Hävitys sinetöitiin painamalla alueesta uudet kartat, joista Lidice oli poistettu.

Koska natsit yrittivät saada maailman unohtamaan tapahtuman, syntyi vastareaktio. Kyliä ja sairaaloita nimettiin Lidice-nimellä esimerkiksi Meksikossa, Venezuelassa, Panamassa ja Brasiliassa. Coventryssä on kaupunginosa Lidice. Tšekkiläinen säveltäjä Bohuslav Martinů teki aiheesta sävelteoksen *Památník Lidicím* eli *Lidicen muistoksi* (1943). Siinä olevan teeman *ta-ta-ta-taa* on tulkittu viittaavan sekä Beethovenin 5. sinfoniaan että sähkötyksen v-kirjaimeen (*victory*). Elokuvaohjaaja Humphrey Jennings teki aiheesta filmin *The Silent Village* (1943). Myöhemmin (1975) myös brittiläinen filmi *Operation Daybreak* on saanut aiheensa Lidicen tapahtumasta. 

Kylä jälleenrakennettiin toisen maailmansodan jälkeen vuonna 1949 tuhotun kylän pohjoispuolelle. Vuonna 2003 siellä oli 451 asukasta.

## Katso myös
* Operaatio Anthropoid

## Lähteet

## Aiheesta muualla

* Martinů, Památník Lidicím , sävellystiedot
* Lidice Memorial    
* 
* Alan Heath, Fate of the children of Lidice (Youtube)
* Santiago Stucchi Portocarrero, Lidice (Youtube)
* Chelmno Concentration Camp (Youtube)
Tareq Mubarak Taher

**Tareq Mubarak Taher** () (s. 1. joulukuuta 1986 Kenia) on estejuoksija, joka edustaa Bahrainia. Alkujaan hän on Kenian kansalainen.

Tareq Mubarak Taher sai Bahrainin edustusoikeuden 1. tammikuuta 2005. Myöhemmin samana vuonna hän sijoittui 2005 maastojuoksun MM-kisoissa juniorien matkalla yhdeksänneksi. Saman vuoden heinäkuussa hän voitti 2&nbsp;000 metrin estejuoksun alle 18-vuotiaiden maailmanmestaruuden Marrakechissa ajalla 5.23,95 ja elokuussa Helsingin MM-kisoissa sijoittui 3&nbsp;000 metrin esteissä sijalle 15 ajalla 8.37,62 selviydyttyään viimeisenä aikavertailun kautta loppukilpailuun.

Seuraavana vuonna hän voitti Aasian sisäratojen MM-kisoissa hopeaa 3 000 metrin juoksussa ajalla 7.49,84 ja sijoittui Moskovan sisäratojen MM-kisoissa saman matkan yhdenneksitoista. Fukuokan maastojuoksun MM-kisoissa hän oli nuorten sarjassa yhdeksästoista ja Pekingissä pidetyissä nuorten MM-kisoissa Taher sijoittui hopealle Kenian Willy Rutto Komenin takana ajalla 8.16,64. Kauden lopussa hän sijoittui  esteissä kymmenenneksi ja yleisurheilun maailmancupissa 3&nbsp;000 metrin sileällä kahdeksanneksi. Osakan MM-kisoissa 2007 hän juoksi esteissä kahdeksanneksi ajalla 8.22,95. Pekingin olympialaisissa 2008 hän sijoittui 11:nneksi ja saman vuoden  neljänneksi. Berliinin MM-kisoissa 2009 hän juoksi esteissä kymmenenneksi ajalla 8.17,08.

Tareq Mubarak Taherin siirtymiseen Keniasta Qatariin liittyy epäselvyyksiä. Virallisten Bahrainin asiakirjojen mukaan hän on syntynyt 1. joulukuuta vuonna 1989, ja että hänen alkuperäinen nimensä olisi **Dennis Sang**. Kenian yleisurheiluliitto on väittänyt, että Taher olisi oikeasti alun perin nimeltään **Dennis Kipkurui Keter** ja syntynyt jo 24. maaliskuuta 1984, jolloin olisi näin jo 21-vuotias, eikä siis olisi ollut oikeutettu osallistumaan alle 18-vuotiaiden MM-kisoihin kesällä 2005. Lopulta IAAF päätti tutkimustensa jälkeen, että Taherin oikea nimi oli ollut **Dennis Kipkurui Sang** ja että hänen syntymäpäivänsä on 1. joulukuuta 1986. Tästä syystä hänen suorituksensa vuoden 2005 alle 18-vuotiaiden MM-kisoissa sekä vuoden 2006 maastojuoksun MM-kisoissa ja nuorten MM-kisoissa mitätöitiin.

## Henkilökohtaiset ennätykset
* 1 500 metrin juoksu: 3.42,8, Potchefstroom, 1. joulukuuta 2006
* 3 000 metrin juoksu: 7.50,31, Dakar, 29. huhtikuuta 2006
* 2 000 m estejuoksu: 5.32,62, Marrakech, 13. heinäkuuta 2005
* 3 000 m estejuoksu: 8.06,13, Ateena, 13. heinäkuuta 2009

## Lähteet
Rokki (Rauma)

**Rokki** on Raumaan kuuluva niemi Karvatin saaren pohjoispuolella. Siellä on yksi Rauman vierasvenesatamista ja niemen päässä on suosittu virvelöintipaikka.
Onkamo

**Onkamo** tarkoittaa seuraavia paikkoja:

* Onkamo, järvi Joensuun Enossa
* Onkamo, kylä Oulun Haukuputaalla Jokikylän kaupunginosassa
* Onkamo, kylä Sallassa
* Onkamo, kylä Tohmajärvellä
* Onkamojoki, joki Sallassa
* Onkamojärvi, järvi Sallassa
* Onkamonjärvi, järvi Oulun Jokikylän kaupunginosan Onkamon kylässä
* Onkamonoja, joki Oulun Haukiputaalla
* Onkamon rautatieasema, nyk. Valkeasuon rautatieasema, rautatieliikennepaikka Tohmajärvellä
* Onkamon seisake, lakkautettu rautatieliikennepaikka Tohmajärvellä
* Pieni-Onkamo, järvi Joensuussa, Rääkkylässä ja Tohmajärvellä
* Suuri-Onkamo, järvi Rääkkylässä ja Tohmajärvellä.
Virantajärvi

**Virantajärvi** eli **Virandozero** () on maaseututaajama Karjalan tasavallan Belomorskin piirin itäosassa Venäjällä. Se sijaitsee 98 kilometriä Belomorskista kaakkoon, Belomorskista Vologdan–Onegan radalle johtavan radan varrella. Vuonna 1996 Virantajärvellä oli 1&nbsp;080 asukasta. Taajaman itäpuolella on Virantajärven rautatieasema, joka on tärkeä puutavaran lastauspaikka. 

Vuonna 1941 perustettu taajama on kehittynyt rautatieaseman ympärille. Nykyään se kuuluu Suman kuntaan.

Virantajärven entinen taajama-alue rajoittui pohjoisessa Vienanmeren Äänislahteen, idässä Njuhtšan kylähallintoalueeseen sekä lännessä Hvoinyin kylähallintoalueeseen ja Suman taajama-alueeseen. Alkuperäinen Virantajärven kylä sijaitsee 16 kilometriä taajamasta lounaaseen, mutta se on nykyisin asumaton, kuten myös taajaman pohjoispuolella sijaitseva Ruigan kylä.

Alue kuului aikoinaan Kuolisman kuntaan, joka lakkautettiin 1920-luvulla ja liitettiin Belomorskin piiriin. 

## Lähteet
Abysmal Torment

**Abysmal Torment** on maltalainen brutal death metal/grindcore -yhtye. Se perustettiin loppuvuodesta 2000 nimellä Molested. Yhtye julkaisi ensimmäisen albuminsa, *[[Incised Wound Suicide]]n* maaliskuussa 2005.

6. helmikuuta 2014 yhtye allekirjoitti sopimuksen Willowtip Recordsin kanssa, jonka alla on julkaistu kaksi täyspitkää albumia, *[[Cultivate the Apostate]]* vuonna 2014, ja *[[The Misanthrope]]* vuonna 2018.

## Jäsenet
* Nick Farrugia – laulu
* Melchior Borg – laulu
* David Depasquale – kitara
* Kurt Pace – kitara
* Karl Romano – basso
* Max Vassallo – rummut

### Entiset jäsenet
* Tim V. Briffa – basso
* Ben Aquilina – basso
* Pascal Bartolo – basso
* Gan Pawl Bartolo – kitara
* Mario Buhagiar – laulu
* Wayne Vella – rummut
* Gordon Formosa – laulu

## Diskografia
*
*
*
*
*

## Lähteet

## Aiheesta muualla
*
*
Rahtilaiva

**Rahtilaiva** on laiva, jonka päätehtävä on kuljettaa rahtia. Yleensä rahtilaivat voivat ottaa mukaansa pieniä määriä matkustajia.

## Rahtilaivatyyppejä
Rahtilaivoja on useita eri tyyppejä, joiden koot vaihtelevat huomattavasti.

* Irtolastialus eli *bulkkeri* on alus, jolla kuljetetaan pakkaamatonta kuivarahtia, kuten viljaa, malmia, sementtiä ja hiiltä.
* Konttialus: konttialuksessa rahti pakataan standardikokoisiin merikuljetuskontteihin, joita lastataan aluksen rahtitilaan vieri viereen ja useita päällekkäin. Rahtitila voi olla suljettu ruuma tai avoin lastitila. Konttialuksiin sopii paljon lastia, ja ne ovatkin parhaimmillaan valtameret ylittävillä matkoilla.
* Ro-ro-alus (): alustyypissä on autokannet, jotta ajoneuvot, esimerkiksi rekat, voidaan ajaa suoraan sisään rahtitilaan. Määräsatamassa ajoneuvot ajetaan ulos, ja rahdinkuljetus maanteitse voi jatkua. Laivatyyppi on nopea lastata ja purkaa, mutta toisaalta sen rahtitilassa on paljon tyhjää, sillä ajoneuvoja ei voida kuljettaa kovin tiiviisti lastattuna. Suhteellisen lyhyillä matkoilla ro-ro-alus on kuitenkin tehokas kuljetusväline.
** Autolautta on ro-ro-aluksen muunnos. Siinä on autokannet ajoneuvojen kuljetusta varten, mutta alus on rakennettu etupäässä virkistäytymistä varten. Ajoneuvojen kuljettaminen on toissijaista.
** Junalautta on ro-ro-aluksen erikoismuoto, jossa aluksen ruumaan voidaan ajaa rautatievaunuja. Junalauttaa voidaan käyttää sekä rahdin että matkustajien kuljettamiseen.
* Säiliöalus eli *tankkeri*: joko nesteen, esimerkiksi öljyn, tai kaasun kuljetukseen rakennettu erikoisalus. Valtameritankkerit ovat suurikokoisia ja siksi varsin hitaita. Hidas vauhti kompensoituu suurella kapasiteetilla.
* *Erikoisalukset* ovat erilaisiin tiettyihin tehtäviin rakennettuja aluksia. Esimerkiksi jäähdytysaluksilla eli *reefereillä* kuljetetaan herkästi pilaantuvia ruokatarvikkeita  tuottajamaista kuluttajamaihin.

## Aiheesta muualla

* Koskela, Miika: Rahtilaivat laskevat mereen sitä itseään. *Yle uutiset* 9.6.2022.
Metallografia

**Metallografia** on joukko tutkimusmenetelmiä, joilla tutkitaan metallien mikrorakennetta.

Metallografiaan kuuluvat tutkittavien metallinäytteiden käsittelytekniikat (hionta, kiillotus ja syövytys) ja mikroskooppiset tutkimukset.
Tutkittava mikrorakenne on kiteistä, mutta voi sisältää myös epämetallisia sulkeumia tai metallienvälisiä yhdisteitä erkaumina.
Mikrorakennetutkimus voi olla joko kvalitatiivista tai kvantitatiivista.

Tärkeimmät tutkimusvälineet ovat valo- ja elektronimikroskooppi. Pyyhkäisyelektronimikroskoopin yhteydessä käytettävällä mikroanalysaattorilla voidaan tutkia mikroskooppisten rakenneosien kemiallista koostumusta.

Teräksen kuonapuhtauden määrittämiseksi voidaan käyttää automaattista kuva-analysaattoria tai silmämääräistä arviota standardisoidun sulkeumakuvasarjan avulla (ASTM E45).

Raekoon määritys voidaan tehdä laskemalla mikroskoopilla kuvakenttien sisältämä rakeiden lukumäärä tai laskemalla janan leikkaavien raerajojen lukumäärä tai käyttäen standardoitua (esimerkiksi ASTM E112) vertailukuvasarjaa. 

## Aiheesta muualla

* Struers Metalog Guide
Aérospatiale SA 321

**Aérospatiale SA 321 Super Frelon** on Aérospatiale-yhtiön kuljetushelikopteri, joka perustui SNCASE SE-3200 -helikopteriin. Kopteria käytettiin myös Aeronavalen valmistamana sukellusveneiden torjuntaan, sekä pelastushelikopterina.

Vuoteen 1983 mennessä 99 kopteria oli valmistettu.

## Tekniset tiedot

## Lähteet

## Aiheesta muualla
Lauryn Williams

**Lauryn Williams** (s. 11. syyskuuta 1983 Allegheny, Yhdysvallat) on yhdysvaltalainen pikajuoksija ja rattikelkkailija. Hän on olympiavoittaja ja kolminkertainen maailmanmestari yleisurheilussa sekä olympiamitalisti rattikelkkailussa.

Vuonna 2002 Williams voitti sadalla metrillä Yhdysvaltain juniorien mestaruuden ja 17. heinäkuuta Kingstonissa juniorien maailmanmestaruuden ajalla 11,33. Vuonna 2004 hän voitti satasella Yhdysvaltain yliopistomestaruuden ja sijoittui Ateenan olympialaisissa elokuussa hopealle ajalla 10,96.  Monacossa hän oli sadalla metrillä kolmas ajalla 11,21.

Helsingin MM-kisoissa 2005 Williams voitti sadan metrin maailmanmestaruuden ajalla 10,93. Lisäksi hän yhdessä Angela Daiglen, Muna Leen ja Me'Lisa Barberin kanssa voitti pikaviestin mestaruuden maailman kauden kärkiajalla 41,78.  syyskuussa Williams sijoittui jälleen kolmanneksi (aika 11,04). 2006 Moskovan MM-hallikisoissa hän sijoittui 60 metrillä hopealle samalla ajalla voittaja Me'Lisa Barberin kanssa.

Osakan MM-kisoissa 2007 Williams voitti hopeaa 100 metrillä (aika 11,01) ja kultaa 4&nbsp;×&nbsp;100 metrillä.  hän sijoittui viidenneksi ajalla 11,31. Vuonna 2008 hän oli neljäs Pekingin olympialaisissa ajalla 11,03 ja kuudes  ajalla 11,22. Berliinin MM-kisoissa 2009 hän sijoittui viidenneksi ajalla 11,01.

Lontoon olympialaisissa 2012 Williams juoksi 4×100 metrin viestissä alkuerissä ja sai kultamitalin kun toisella kokoonpanolla loppukilpailussa juossut joukkue voitti kilpailun.

Williams lopetti yleisurheilu-uransa kesällä 2013 ja siirtyi rattikelkkailuun. Hänet valittiin edustajaksi vuoden 2014 olympialaisten rattikelkkailuun. Sotšissa hän saavutti parinsa Elana Meyersin kanssa hopeaa. He johtivat kilpailua kolmen laskun jälkeen, mutta putosivat viimeisessä laskussa toiseksi.

## Saavutuksia
* Olympiakulta pikaviestissä 2012
* MM-kulta 100 metriltä 2005
* MM-kulta pikaviestistä 2005
* MM-kulta pikaviestistä 2007
* MM-hopeaa 100 metriltä 2007
* Sisäratojen MM-hopeaa 60 metriltä 2006

## Henkilökohtaiset ennätykset
*100 m: 10,88 (0,4), Zürich, 19. elokuuta 2005
*200 m: 22,27 (1,2), Carson, 22. toukokuuta 2005

## Lähteet
*

### Viitteet
Pentagram (turkkilainen yhtye)

**Pentagram** on turkkilainen power metal -yhtye. Kitaristi Hakan Utangaç ja rumpali Cenk Ünnü perustivat sen Istanbulissa vuonna 1986. Yhtye alkoi esiintyä vuonna 1987, kun basisti Tarkan Gözübüyük liittyi siihen. Vuonna 1990 Pentagram julkaisi ensimmäisen albuminsa, *Pentagramin*. Vuonna 1992 yhtyeeseen liittyi toinen kitaristi Demir Demirkan ja laulusolisti Ogün Sanlısoy. Laulaja kuitenkin korvattiin kolmen vuoden kuluttua Murat İlkanilla. 

Pentagram käyttää ulkomailla esiintyessään nimeä Mezarkabul, mutta Turkissa nimeä Pentagram. Yhtyeeltä on ilmestynyt kuusi albumia.
Päällystysosa

**Päällystyskonetta** käytetään yleisesti paperikonelinjassa pohjapaperin päällystämiseen. Päällysteen tarkoituksena paperissa on saavuttaa mahdollisimman aidon- ja näyttävän näköiset kuvat paperilla tai kartongilla.

## Päällystyskonetyyppejä

* Sizer
* Teräpäällystysasema
* Spray

## Sizer

Sizer päällystyskoneella päällysteaine on yleensä telojen alla kaukalossa, jolloin nestemäinen päällysteaine on kosketuksissa telan pintaan, josta se siirtyy paperiradalle. Kummankin telan pinnassa olevaa päällystemäärää säädetään yleensä kumisella palkilla, jota toimilaitteet profiloivat.
Ladji Doucouré

**Ladji Doucouré** (s. 28. maaliskuuta 1983 Juvisy-sur-Orge) on ranskalainen 110 metrin aitajuoksuun erikoistunut yleisurheilija ja kaksinkertainen maailmanmestari. Doucouré edustaa synnyin- ja kotimaataan Ranskaa, mutta hänen vanhempansa ovat kotoisin Senegalista ja Malista.

## Ura
Nuoruudessaan Doucouré pelasi jalkapalloa ja harrasti kymmenottelua ennen keskittymistään pika-aitoihin. Vuonna 1999 hän voitti Bydgoszczissa alle 18-vuotiaiden maailmanmestaruuden 110 metrin aitajuoksussa (91,4 cm korkeilla aidoilla) ajalla 13,26. Lokakuussa 2000 Santiago de Chilessä Doucouré sijoittui alle 20-vuotiaiden MM-kilpailuissa 110 metrin aitajuoksussa pronssille ajalla 13,84 ja 4×100 metrin viestissä hopealle. Vuonna 2001 hän voitti alle 20-vuotiaiden Euroopan-mestaruuden kymmenottelussa ja sijoittui pikaviestissä hopealle.

Birminghamin MM-hallikilpailuissa 2003 hän sijoittui 60 metrin aitajuoksussa neljänneksi. Ateenan olympialaisissa 2004 hän eteni loppukilpailuun. Loppukilpailussa hän oli yhdeksännellä aidalla vielä toisena, mutta osui viimeiseen aitaan ja putosi kahdeksanneksi ajalla 13,76.

Vuonna 2005 Doucouré voitti sisäratojen EM-kisoissa 60 metrin aitajuoksun mestaruuden. Saman vuoden elokuussa Helsingin MM-kisoissa hän voitti maailmanmestaruuden ajalla 13,07. Lisäksi hän voitti kisoista toisen kultamitalin Ranskan pikaviestijoukkueessa yhdessä Ronald Pognonin, Eddy De Lépinen ja Lueyi Dovyn kanssa.

Doucouré sijoittui Pekingin olympialaisissa 2008 neljänneksi ajalla 13,24. Torinon EM-hallikisoissa 2009 hän voitti kultaa ajalla 7,55. 

Doucourén ennätys 110 metrin aitajuoksussa on 12,97 s, jonka hän juoksi Angers'ssa heinäkuussa 2005. Kymmenottelussa hän on saavuttanut tuloksen 7794 pistettä (2001). Hallissa hän on juossut 60&nbsp;metrin aidoissa ajan 7,42 (2005).

## Lähteet
*

### Viitteet
Absolutiivi

**Absolutiivi** on ergatiivikielissä transitiivisen verbin objektin tai patientin (esimerkiksi *Nainen syö *'hampurilaista***) sekä intransitiivisen (objektittoman) verbin [[Subjekti (lauseenjäsen)|subjektin]], [[Agentti (kielioppi)|agentin]] tai ainoan argumentin (esimerkiksi ***Mies*' laiskottelee*) sija. Se on yleensä tunnusmerkittömämpi (perusmuotomaisempi) kuin ergatiivi, jolla ilmaistaan transitiivisen verbin subjektia.

## Lähteet
Metallin kylmämuokkaus

Kylmämuokkauksella tarkoitetaan pysyvää muodonmuutosta, joka tehdään materiaalille lämpötilassa, joka on sen rekristallisaatiolämpötilaa matalampi.

Kylmämuokkausaste, eli reduktio, ilmaisee kuinka paljon metallia on muokattu rekristallisaation jälkeen. Maksimaalinen kylmämuokkausaste, esimerkiksi pehmeäksihehkutetulla kuparille, yhdellä muokkauspistolla on noin 25%. Useilla perättäisillä kylmämuokkauspistoilla voidaan metallia muokata jopa 90%.

Erotukseksi **kylmämuokkauksesta**, sanotaan '''kylmämuovaukseksi''' sellaista prosessia, jossa metallilevystä kylmänä (yleensä huoneenlämpötila) eri menetelmillä muotoa antamalla tehdään kolmiulotteisia kappaleita.

Metalleja kylmämuokataan:
*Raerakenteen hienontamiseksi
:Kylmämuokkauksessa ja sitä seuraavassa rekristallisaatiohehkutuksessa raerakenne syntyy uudelleen ja hienonee. Rekristallisaatiohehkutuksessa muodostuu aluksi hienorakeinen ja tasa-aksiaalinen rakenne, josta muokkauksen jäljet (litistyneet rakeet) ovat hävinneet. 

*Tarkempien mittatoleranssien saavuttamiseksi
:Kuumamuokkausprosesseihin liittyy aina kappaleen ja muokkaustyökalujen lämpeneminen ja kuluminen sekä niihin liittyvät muodonmuutokset. Samaten työkappaleen pinta on usein alttiina hapettumiselle ja hilseilylle. Näiden syiden takia parhaimmillaankin kuumaprosesseissa saadaan kappaleita, joiden mittatoleranssit vaihtelevat +/- 0,05 mm. Kylmämuokkausprosesseilla päästään dekadia tai kahta parempiin toleransseihin. Esimerkiksi alumiinifolion kylmävalssauksessa tuotteen loppumitta on alle 5 µm ja toleranssi luokkaa 0,1 µm. 
 
*Kappaleen muokkauslujittamiseksi
:Metallikappaletta kylmämuokatessa sen rakeet litistyvät muokkaussuunnassa. Raerajan suhteellinen osuus kappaleen tilavuudessa ja dislokaatiotiheys kasvavat. Kappale lujittuu; sen myötöraja kohoaa, mutta venymä laskee. Alkuperäiset materiaaliominaisuudet voidaan palauttaa rekristallisaatiohehkutuksella.

:Esimerkiksi seostamattoman hehkutetun kuparin kovuus on 35&ndash;40 HV10, 10&ndash;15% kylmämuokkauksella kuparin kovuus nousee arvoon 80&ndash;95 HV10, kappaletta edelleen muokattaessa sen kovuus saavuttaa lopulta, noin 40% kylmämuokkauksen jälkeen, kovuuden 130&ndash;135 HV10.

Metallin kylmämuokkausprosesseja ovat esimerkiksi
*Kylmäveto
*Kylmävalssaus
*Tyssäys
*Kylmätaonta
*Rullamuovaus
*Rahan lyönti
*Syväveto
Sprite

**Sprite** on yhdysvaltalaisen The Coca-Cola Companyn rekisteröimä ja valmistama sitruunan- ja limetinmakuinen virvoitusjuoma. Se esiteltiin tällä nimellä Yhdysvalloissa ensimmäisen kerran vuonna 1961, ja viisi vuotta tämän jälkeen Sprite esiteltiin Suomessa. Sokeroidun Spriten lisäksi juomavariaationa on **Sprite sokeriton** (aiemmin nimellä Sprite Zero), jossa sokeri on korvattu muilla makeutusaineilla.

Sprite on maailman suosituin sitruuna-limettijuoma. Sprite on yksi maailman suosituimmista virvoitusjuomista, ja sitä juodaan yli 190 maassa.

### Kuvia

Tiedosto:Sprite bottle.JPG|
Tiedosto:Evolution of Sprite Bottles.JPG|
Tiedosto:Sprite (drink).jpg|
Tiedosto:Sprite Australia.jpg|
Tiedosto:Sprite Lemon +.jpg|
Tiedosto:Sprite Lemon+ Zero Sugar.jpg|


## Lähteet
Pirjo Bergström

**Pirjo Liisa Helena Bergström** (o.s. **Halminen**, 21. huhtikuuta 1939 Helsinki – 15. toukokuuta 2011 Helsinki) oli suomalainen muusikko, säveltäjä, sovittaja, laulaja ja näyttelijä. 

Bergström tuli tunnetuksi pitkästä yhteistyöstään musiikin alalla miehensä Matti Bergströmin kanssa. Yhteistyön tuloksia olivat muun muassa Hectorin kolmen ensimmäisen albumin sovitukset.

Bergström opiskeli Sibelius-Akatemiassa. Hänen pianonsoiton opettajansa oli Martti Paavola ja klassisen laulun opettajansa Mirjam Helin.

Matti Bergströmin kuoltua vuonna 1994 Pirjo Bergström jatkoi sekä säveltäjänä että esiintyvänä taiteilijana. Hän sävelsi monille ammattiteattereille pääkaupunkiseudulla ja muualla Suomessa sekä Yleisradiolle. Hän myös näytteli, muun muassa Helsingin Kaupunginteatterin musikaaleissa *[[Cats]]* ja *[[Sound of Music (musikaali)|Sound of Music]]* sekä televisiosarjassa *[[Velipuolikuu]]*.

1990-luvun keskivaiheilta alkaen Pirjo Bergström toimi laulusolistina 1920-luvun jazziin erikoistuneessa harrastajakokoonpanossa Old Time Jazz Band. Hänen myötään yhtyeen ohjelmistoon otettiin gospelmusiikkia, jota esitettiin yli 70 kirkossa ympäri Suomea. Bergström on solistina myös yhtyeen albumeilla *Old Time Jazz* (1997), *Old Time Gospel* (1999) ja *A Bit of Jazz* (2002).

Bergströmin asuinpaikka hänen viimeiset vuotensa oli Lallukan taiteilijakoti. Hän sai valtion taiteilijaeläkkeen keväällä 2008.

Bergström kuoli sairauskohtaukseen 15. toukokuuta 2011 72-vuotiaana. Hänet haudattiin 28. toukokuuta 2011 miehensä viereen Malmin hautausmaalle. Haudan osoite on 61-15-188.
Heiltä jäi kaksi tytärtä: näyttelijät Tiina Bergström ja Carita Mäkelä.

## Lähteet

## Aiheesta muualla
* Pirjo Bergströmin muistokirjoitus Helsingin Sanomissa
* 
* 
* 
* 
* 
* Muutama sana Pirjo Bergströmistä
Plone

**Plone** on ilmainen, avoimen lähdekoodin sisällönhallintajärjestelmä. Se perustuu Zope-sovelluspalvelimeen ja sen päälle rakennettuihin, digitaalisten sisältöjen hallintaa tukeviin ym. ohjelmistokomponentteihin. Plone on rakennettu Python-ohjelmointikielellä. Plonen ensimmäinen versio on julkaistu 2001. Uusin, versio 6.0 on julkaistu 2022. 

## Aiheesta muualla
* Plone
* https://github.com/plone/
Abidjan

**Abidjan** on Norsunluurannikon suurin kaupunki ja maan entinen pääkaupunki. Se on maan talous- ja rahaelämän keskus sekä *[[de facto]]* pääkaupunki (virallinen pääkaupunki on Yamoussoukro). Kaupunki on Norsunluurannikon tärkein satama.

Vuoden 2014 väestönlaskennassa Abidjanissa oli 4,7 miljoonaa asukasta.
Asukkaat koostuvat useista eri etnisistä ryhmistä ja yleiskielenä käytetään ranskaa. Tämä tekee kaupungista maailman kolmanneksi suurimman ranskankielisen suurkaupunkialueen Kinshasan ja Pariisin jälkeen.

## Historia
Ranskalaiset siirtomaaisännät perustivat Abidjanin vuonna 1898, ja se sai kaupunginoikeudet vuonna 1903. Vuonna 1904 se yhdistettiin rautatiellä sisämaahan.  Samoihin aikoihin kaupunkiin alkoi syntyä myöhemmin merkittäväksi kasvanut libanonilainen yhdyskunta.

Norsunluurannikon siirtomaahallinto muutti Bingervillestä Abidjaniin vuonna 1934. Itsenäisen Norsuunluurannikon tasavallan pääkaupunki siitä tuli vuonna 1960. Maan pääkaupunki siirrettiin muodollisesti sisämaahan Yamoussoukroon vuonna 1983, mutta hallinnon muutto tapahtui hitaasti ja jatkui 2000-luvun puolelle asti. Kaupunki on kärsinyt vuonna 1999 alkanessa taloudellis-yhteiskunnallisessa kriisissä.

## Maantiede ja ilmasto
Abidjan sijaitsee Ébrié-laguunin rannoilla, jota erottaa Guineanlahdesta ja Atlantin valtamerestä Vridi Plagen hiekkakannas. Kannaksen poikki rakennettiin vuonna 1950 kanava, minkä jälkeen Abidjanista tuli merkittävä satamakaupunki.

Abidjanissa vallitsee trooppinen ilmasto. Vuoden keskilämpötila on 26,6°C ja keskimääräinen sademäärä noin 1800 mm. Eniten sataa kesäkuussa, joulukuusta helmikuuhun on kuiva kausi.

## Liikenne
Abidjanissa sijaitsee  Port Bouetin lentoasema. Kaupungista on rautatieyhteys Burkina Fason pääkaupunkiin Ouagadougouhun.

Abidjanin metron rakentaminen on aloitettu vuonna 2017. Ensimmäiselle linjalle tulee 20 asemaa välillä Port Bouët – Anyama.

## Sotilastukikohta
Ranskalla on Abidjanissa yksi sen Afrikan tukikohdista, Port Bouëtin sotilastukikohta.

## Palvelut
Kaupungissa toimii kolme yliopistollista keskussairaalaa, Treichville, Cocody ja Yopougon. Muitakin terveydenhuoltopalveluja on runsaasti tarjolla, mutta laatu ei ole länsimaisen mittapuun mukaan kovin korkea.

Abidjanin yliopisto perustettiin vuonna 1964 ja  jaettiin vuonna 1996 kolmeen osaan, joista kaksi toimii Abidjanissa: Université Abobo-Adjamé ja Université Félix Houphouët-Boigny.

Kaupungissa on myös HEC Paris -kauppakorkeakoulun kampus.

## Lähteet

## Aiheesta muualla
Pasaatituulten kohtaamisvyöhyke

**Pasaatituulten kohtaamisvyöhyke**, usein merimieskielellä **doldrumit** () on osa ilmakehän kiertoliikettä; päiväntasaajan tienoilla sijaitseva alue, jossa vallitsee yleisesti matalapaine ja ilman nousuliikkeet ovat yleisiä. Tämä synnyttää rankkasateita ja ukkosia. Muuna aikana vyöhykkeellä vallitsee usein tyven. Se tunnetaan usein lyhenteellä **ITCZ**, englanninkielisestä nimestään *Intertropical convergence zone*. Muita käytettyjä lyhenteitä ovat **ITZ** ja **ITC**. Kohtaamisvyöhykkeellä kohtaavat pasaatituulet, ja niiden tuoma ilma nousee ylöspäin aiheuttaen kuuropilviä ja rankkoja sateita. Vyöhykkeellä sataa yli 200 päivänä vuodessa.

Vyöhyke liikkuu vuodenaikojen mukaan seuraten auringon zeniittiasemaa. Kesällä konvergenssi siirtyy päiväntasaajasta ainakin 500 kilometriä pohjoiseen. Sen liike aiheuttaa tropiikin sadekaudet yhdessä monsuunin kanssa. Kaiken lisäksi monsuuni ohjailee konvergenssin liikkeitä. Kesäinen pohjoisessa oleva voimakas monsuunimatala pyrkii imemään konvergenssia pohjoisemmaksi kuin se muuten menisi. Merellä konvergenssin liike ei ole yhtä selvää kuin mantereella, koska hitaammin muuttuva meren lämpötila määrää mereisen matalapaineen alueen.

## Katso myös
*Hepoasteet
*Pasaatituuli
*Trooppiset pilvirykelmät

## Lähteet
Mstislav Rostropovitš

**Mstislav Leopoldovitš Rostropovitš** (, ääntämys: []; 27. maaliskuuta 1927 Baku – 27. huhtikuuta 2007 Moskova) oli venäläinen, Yhdysvalloissa asunut sellisti ja kapellimestari. Häntä pidetään yhtenä aikansa merkittävimmistä soittimensa taitajista.

Rostropovitš opiskeli sellonsoittoa aluksi muusikkoisänsä ohjauksessa ja piti ensikonserttinsa jo 1942. Moskovan konservatoriossa hän opiskeli muun muassa Dmitri Šostakovitšin ja Sergei Prokofjevin oppilaana 1943–1948. Edellinen omistikin sellokonserttojaan Rostropovitšille.

Hän oli kirjailija Aleksandr Solženitsynin ystävä ja antoi tälle turvapaikan kodissaan. Tämä ärsytti viranomaisia, ja Rostropovitšin ja hänen vaimonsa matkustamista rajoitettiin. Poliittisten mielipiteidensä vuoksi hän lähti maanpakoon 1974 ja sai Yhdysvaltojen kansalaisuuden, ilmoittaen palaavansa kotimaahansa vasta kun saa täyden taiteellisen vapauden toimia siellä. Neuvostoliiton romahdettua hän sai sitten Venäjän kansalaisuuden. Rostropovitš oli tunnettu ihmisoikeusaktivisti, joka muun muassa esiintyi Berliinin muurilla sen murtuessa.

Rostropovitš työskenteli vuosina 1977–1994 Washingtonissa Yhdysvaltain kansallisorkesterin kapellimestarina ja musiikillisena johtajana. Orkesterinjohtamisessa hän ei saanut samanlaista menestystä kuin solistina. Parhaiten hän onnistui Prokofjevin, Šostakovitšin ja Schnittken teosten johtamisessa. Samalla hän jatkoi uraansa solistina ja esiintyi muun muassa Svjatoslav Richterin ja Vladimir Horowitzin kanssa.

Rostropovitš oli naimisissa venäläisen sopraanon Galina Višnevskajan kanssa. Heillä on kaksi lasta.

## Palkintoja ja huomionosoituksia
* Grammy-palkinto parhaasta kamarimusiikkiesityksestä
* Polar Music Prize (1995)
* Azerbaidžanin tasavallan kunniapalkinto
* Vilnan kunniakansalainen (2000)
* Venäjän presidentti Vladimir Putin myönsi Mstislav Rostropovitšille 26. helmikuuta 2007 ensimmäisen luokan *Order of Service to the Fatherland* -palkinnon

## Lähteet

## Aiheesta muualla

* Mstislav Rostropovitšin muistokirjoitus Helsingin Sanomissa
*Konserttoja jotka Rostropovitš on kantaesittänyt; hänelle omistetut työt on merkitty tähdellä
Luettelo Jonna Tervomaan kappaleista

Tämä on **luettelo julkaistuista [[Jonna Tervomaa]]n esittämistä [[kappale (musiikki)|musiikkikappaleista]]**.

Luettelo ei sisällä 1980-luvulla julkaistuja lastenlauluja. Luettelossa ei mainita kappaleiden tekijöitä, mutta Tervomaan esittämien lainakappaleiden jälkeen on mainittu kappaleen alkuperäinen esittäjä. Luettelossa ei ole mainittu kaikkia kokoelmalevyjä, millä on julkaistu Jonna Tervomaan kappaleita. Albumiosuudessa on mainittu vain Tervomaan omat albumit ja ne albumit, joilla kappale on alun perin julkaistu.
Stereoskopia

**Stereoskopia** on yhteisnimitys tekniikoille, joilla kaksiulotteiseen kuvaan voidaan luoda syvyysvaikutelma. Nämä niin kutsutut 3D- eli kolmiulotteiset kuvat perustuvat siihen, että ihmisen silmien välisen pienen etäisyyden vuoksi silmät näkevät kohteen hiukan erilaisista kulmista. Kolmiulotteinen vaikutelma voidaan saada aikaan valokuvien ja muiden kaksiulotteisen kuvien ohella myös elokuviin.

Stereoskopisten kuvien eli stereogrammien valmistuksen keksi ensimmäisenä Sir Charles Wheatstone vuonna 1838. Stereoskopiaa käytetään fotogrammetriassa sekä taiteessa ja viihteessä. 

## Tekniikat

### Stereokuvaparit

:*Pääartikkeli: [[stereoskooppi]]*

Helpoin tapa luoda syvyysvaikutelma kuvaan on ottaa samasta aiheesta kaksi eri kuvaa hiukan kuvakulmaa muuttaen. Kolmiulotteisuuden illuusio perustuu ihmisen binokulaariseen näköön.

Stereokuvaparien etuna on se, että varsinaista kuvankäsittelyä ei tarvita. Kuvien katselussa auttaa stereoskooppi, mutta katseen sopivasti kohdistamalla syvyysvaikutelman saa näkyviin myös ilman apuvälineitä. Katsojan tulisi joko katsoa kieroon tai hajauttaa katseensa (kohdistaa katse kuvan taakse) siten, että kahden sijasta hän näkeekin kolme kuvaa. Näistä keskimmäinen näyttää kolmiulotteiselta. Stereokuvaparien katselu ilman stereoskooppia voi olla vaikeaa ja vaatii harjoitusta.

## Aiheesta muualla

*Stereoscopy.com – The World of 3D-Imaging! 
*International Stereoscopic Union (ISU) 
*3D Stereo Software